સંસદ હુમલાના અપરાધી અફઝલ ગુરુને ફાંસીની સજાની વરસી પર ગયા મહિને આયોજિત એક કાર્યક્રમને લઇને વિવાદનાં વમળમાં ફસાયેલ જવાહરલાલ નહેરુ યુનિવર્સિટી અભિવ્યકિતની સ્વતંત્રતાને લઇને છેડાયેલી ચર્ચાનું કેન્દ્ર બની ગયું છે. જેએનયુ કેમ્પસમાં ખાણીપીણીનાં સ્થળો, બજારો અને વિવિધ સ્કૂલોની ઇમારત દીવાલો પર ‘વોટ ઇઝ હોલી એબાઉટ હોલી’ મથાળા હેઠળનાં નવાં પોસ્ટરો ઠેરઠેર જોવા મળી રહ્યાં છે અને આ પોસ્ટરોને લઇને સોશિયલ મીડિયા પર પણ ચર્ચા છેડાઇ છે.